На основу Решења о банкротству Привредног суда у Пожаревцу 4.Ст.16/2018 од 13.02.2019. године, а у складу са чланoвима 131., 132. и 133. Закона о стечају («Службени гласник Републике Србије» број 104/2009, 99/2011 – др.закон, 71/2012 – одлука УС, 83/2014, 113/2017 и 44/2018), Националним стандардом број 5 – Национални стандард о начину и поступку уновчења имовине стечајног дужника («Службени гласник Републике Србије» број 62/2018), као и на основу мишљења чланова Одбора поверилаца са седнице одржане дана 19.07.2019. године, стечајни управник стечајног дужника

**" ЏОНИ КОМ " доо - у стечају**

**Велика Плана, 28. октобра бр. 30**  
**ОГЛАШАВА**

**продају имовинских целина јавним прикупљањем понуда**

|  |  |  |  |
| --- | --- | --- | --- |
| Број целине | Предмет продаје | Процењена ликвидациона вредност | Депозит за учешће |
| 1 | **Непокретна имовина – Управна зграда са централним магацином** у власништву стечајног дужника, у ул. Кнеза Милоша бр. 126 у Свилајнцу, уписана у ЛН бр 8928 КО Свилајнац као својина приватна, обим удела 1/1, и то:  • катастарске парцеле број 6399/3, 6404, 6405, земљиште у грађевинском подручју, укупне површине 68 а 7 м2 • помоћна зграда - надстрешница за складиштење робе, број зграде 1, спратности Пр, укупне површине 1.237 м2, постојећа на кп. бр. 6404 и 6405 • пословна зграда за коју није утврђена делатност, број зграде 1, спратности Пр+1, укупне површине 539 м2, постојећа на кп.бр.6405 **Покретна имовина** на локацији Управне зграде са централним магацином у ул. Кнеза Милоша бр. 126 у Свилајнцу • производна, канцеларијска опрема и инвентар | 47.410.480,34 | 2.370.524,02 |
| 2 | **Покретна имовина** на локацији Магацина у ул. 28. октобра бр.30 у Великој Плани • канцеларијска опрема и инвентар  • машине и опрема за производњу радијатора • залихе: радијатори, офарбани и неофарбани, цеви, лимови, успонске цеви, пвц комади и сл. | 4.008.300,00 | 200.415,00 |
| 3 | **Залихе робе** на локацији Централног Магацина у ул. Кнеза Милоша бр. 126 у Свилајнцу: бакарни, месингани, поцинковани, никловани и пвц фитинг, опрема и прибор за радијаторе, пумпе, радијатори и бојлери. | 17.932.070,00 | 896.603,50 |
| 4 | **Залихе робе** на локацији Централног Магацина у ул. Кнеза Милоша бр. 126 у Свилајнцу: поцинковани, црни и месингани фитинг,радијатори, гасне пећи, каде и туш кабине, бојлери, електро и санитарни програм, пумпе и успонске цеви, димне цеви маске, електрични и топловодни котлови, електро ормари и ормарићи, котларнице и горионици, лим, округле цеви, црна врата за котлове. | 14.829.426,36 | 741.471,32 |
| 5 | **Залихе робе** на локацији Метал Центра у ул. Стевана Синђелића бб у Свилајнцу: бакарни, поцинковани, никловани, црни, пвц и месингани фитинг, опрема за централно грејање, опрема за радијаторе, опрема за купатила, пумпе грундфос, резне плоче разне, гвожђарска роба, бургије и котлови разни, | 24.796.356,97 | 1.239.817,85 |
| 6 | **Залихе робе** на локацији Метал Центра у ул. Стевана Синђелића бб у Свилајнцу: пвц фитинг за водовод и канализацију | 923.900,00 | 46.195,00 |
| 7 | **Залихе робе** на локацији Метал Центра у ул. Стевана Синђелића бб у Свилајнцу: гумени материјал и траке | 805.600,00 | 40.280,00 |

**Напомена:** Списак непокретне и покретне имовине стечајног дужника по продајним пакетима (функционалним целинама), као и статус исте, детаљно је приказан у продајној документацији.

**Процењена вредност имовинских целина није минимално прихватљива, нити је на ма који други начин обавезујућа, или опредељујућа за понуђача приликом одређивања висине понуде.**

Право на учешће у поступку продаје имају сва правна и физичка лица која:

1. Након добијања профактуре, изврше уплату ради откупа продајне документације у износу од: **48.000,00** динара са ПДВ-ом за Пакет број 1 и **12.000,00** динара са ПДВ-ом за Пакете број 2, 3, 4, 5, 6 и 7 (профактуре се могу преузети сваког радног дана у периоду од 9 до 14 часова у Смедеревској Паланци, ул. Првог српског устанка 190, канцеларија стечајног управника, уз обавезну предходну најаву стечајном управнику). Рок за откуп продајне документације је **07.02.2020.** године.
2. Уплате **депозит у висини** од: **2.370.524,02** динара за Пакет број 1, **200.415,00** динара за Пакет број 2, **896.603,50** динара за Пакет број 3, **741.471,32** динара за Пакет број 4**, 1.239.817,85** динара за Пакет број 5, **46.195,00** динара за Пакет број 6 и **40.280,00** динара за Пакет број 7, на текући рачун стечајног дужника број: **160-527331-56 код Интеза банке ад Београд** или као депозит положе неопозиву првокласну банкарску гаранцију наплативу на први позив, најкасније **на дан** одржавања продаје (рок за уплату депозита је **14.02.2020.године.)**. Банкарска гаранција мора имати **рок важења до 16.04.2020. године**. У обзир ће се узети само банкарске гаранције које пристигну на назначену адресу у назначено време
3. Потпишу изјаву о губитку права на враћање депозита. Изјава чини саставни део продајне документације.

Имовина се купује у виђеном стању без гаранција стечајног управника у погледу евентуалних недостатака на предмету продаје и може се разгледати након откупа продајне документације, сваким радним даном од 10 до 14 часова, а најкасније два дана пре заказане продаје (уз претходну најаву стечајном управнику).

**Затворене понуде достављају се искључиво лично – директно стечајном управнику, најкасније до 14.02.2020. године до 10.45. часова.**

**Прихватају се искључиво понуде у запечаћеним / затвореним ковертама са назнаком на коверти ''Понуда – не отварати'', називом стечајног дужника и позивом на имовинску целину на коју се понуда односи, а које се лично предају стечајном управнику у наведеном року.**

**Запечаћена коверта са понудом треба да садржи:**

- пријаву за учешће у поступку јавног прикупљања понуда са изјавом о губитку права на повраћај депозита, потписане лично или од стране овлашћеног лица, са доказом да је у питању овлашћено лице, копију банкарске гаранције или фотокопију доказа о уплати депозита и фотокопију пуномоћја овереног пред јавним бележником за заступање на јавном отварању писмених понуда, ако отварању не присуствује овлашћени представник. Учесник који предаје пријаву као правно лице, стечајном управнику доставља и извод из регистрације АПР-а и ОП образац, у случају конзорцијума, поред напред наведених доказа за физичка и правна лица, доставља и фотокопију уговора о конзорцијуму и фотокопију;

**Стечајни управник неће разматрати понуде које не стигну у прописаном року и на назначену адресу, које не садрже јасно одређен износ на који понуда гласи, понуде које се позивају на неку другу понуду, понуде дате под условом, понуде које се позивају на услове који нису предвиђени у продајној документацији и огласу, као и понуде уз које није положен депозит у предвиђеном року.**

Јавно отварање понуда одржаће се дана **14.02.2020.** године у **11.00** часова (15 минута по истеку времена за прикупљање понуда) на адреси: **Управна зграда Холдинг корпорације Гоша, улица Индустријска број 70, Смедеревска Паланка,** у присуству комисије за отварање понуда и уз присуство представника свих понуђача. Ако отварању понуда присуствује понуђач лично, потребно је да исти поседује и пружи на увид доказ о идентитету (важећа лична карта или пасош).У случају да понуђача заступа овлашћено лице, потребно је да исто лице приложи **оригинал пуномоћја (овереног пред јавним бележником)** за заступање на јавном отварању писмених понуда.

Позивају се чланови одбора поверилаца да присуствују отварању понуда. Отварању понуда приступиће се и ако чланови одбора поверилаца или неко од понуђача не присуствује продаји.

Стечајни управник спроводи јавно прикупљање понуда тако што:

1. чита правила у поступку јавног прикупљања понуда,
2. отвара достављене понуде,
3. рангира понуђаче према висини достављених понуда,
4. одржава ред на јавном прикупљању понуда,
5. проглашава најбољег понуђача за купца, уколико је највиша понуђена цена једнака или изнад 50% од процењене вредности предмета продаје,
6. доставља понуду најбољег понуђача одбору поверилаца стечајног дужника на изјашњење, уколико је иста нижа од 50% од процењене вредности предмета продаје,
7. потписује записник.

**Стечајни управник је дужан да прихвати највишу достављену понуду, уколико је понуђена цена једнака или изнад 50% од процењене вредности предмета продаје**. **Ако највиша достављена понуда износи мање од 50% од процењене вредности предмета продаје, стечајни управник је дужан да пре прихватања такве понуде добије сагласност одбора поверилаца стечајног дужника.**

У случају да на јавном прикупљању понуда победи купац који је депозит обезбедио банкарском гаранцијом, исти мора уплатити износ депозита на рачун стечајног дужника број 160-527331-56 код Интеза банке ад, у року од **2 радна дана** од дана пријема обавештења о прихватању понуде, а пре потписивања купопродајног уговора, након чега ће му бити враћена гаранција.

Купопродајни уговор се потписује у року од **3 радна дана** од проглашења најуспешнијег понуђача, под условом да је депозит који је обезбеђен гаранцијом уплаћен на рачун стечајног дужника. Проглашени Купац је дужан да уплати преостали износ купопродајне цене у року од **8 дана** од дана потписивања купопродајног уговора. Тек након уплате купопродајне цене и добијања потврде од стране стечајног дужника о извршеној уплати у целости, исти стиче право својине над предметом продаје.

Стечајни управник ће без одлагања вратити положени депозит/банкарску гаранцију сваком понуђачу чија понуда буде одбијена у року од 3 радна дана од проглашења најуспешнијег понуђача.

Свако лице које је стекло право на учешће у складу са условина прописаним овим огласом, губи право на депозит у складу са Изјавом о губитку права на враћање депозита.

**Порези се додају на постигнуту купопродајну цену и падају на терет купца.**

**Особа за контакт - овлашћено лице: Стечајни управник Жељко Мијушковић, контакт телефон: 069.829.4488.**